# CONTRACT DE SPRIJIN FINANCIAR

-bursă doctorală din venituri proprii ale UAIC-

Nr. \_\_\_\_\_\_ din \_\_\_\_\_\_\_\_\_\_\_\_\_\_\_

**Art. 1 Părțile contractului**

**Universitatea „Alexandru Ioan Cuza”( UAIC)** cu sediul în **Iaşi,** b-dul. Carol I nr.11, în calitate de Instituţie Organizatoare de Studii Universitare de Doctorat (IOSUD UAIC)*,*reprezentată legal prin Rector, prof. univ. dr. Tudorel TOADER şi Şcoala Doctorală de de Studii Filologice, prin Director, prof. univ. dr. Dorina Lăcrămioara PETRESCU.

Dl./D-na\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, născut la data de\_\_\_\_\_\_\_\_\_\_\_, în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul stabil în România, localitatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_\_, bl.\_\_\_\_\_\_, sc.\_\_\_\_, et.\_\_\_\_, ap. \_\_\_\_\_\_, jud. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, posesorul/posesoarea actului de identitate\_\_\_\_\_\_\_\_\_\_\_\_\_\_seria \_\_\_\_, nr.\_\_\_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,având codul IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,înmatriculat(ă) la data de 01.10.2021 la Şcoala Doctorală de Studii Filologice, forma cu frecvenţă/frecvență redusă, domeniul Filologie conducător de doctorat\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de beneficiar al bursei doctorale.

**Art.2 Obiectul contractului**

2.1 Prezentul contract are ca obiect acordarea unei burse doctorale din veniturile proprii ale UAIC, în cuantum de \_\_\_\_\_\_\_\_\_\_\_\_/lună, pe o perioadă de \_\_\_\_\_\_\_\_\_\_\_\_, începând cu data de \_\_\_\_\_\_\_\_\_\_\_\_\_\_\_\_, în vederea susținerii beneficiarului pentru parcurgerea activităților specifice programului de doctorat și realizarea tezei de doctorat.

**Art.3 Durata contractului**

3.1 Contractul se încheie pe durata efectuării de către beneficiar a programului de doctorat, respectiv pe o perioada de 3 ani, începând de la 01.10.2021.

3.2În cazul întreruperii studiilor universitare de doctorat de către beneficiarul-doctorand, aprobate de către conducerea UAIC, acordarea bursei doctorale din venituri proprii ale Universității se suspendă pe durata întreruperii. Durata prezentului contract se prelungeşte cu perioada de întrerupere aprobată.

3.3 În cazul prelungirii studiilor universitare de doctorat de către beneficiarul-doctorand, aprobate de către conducerea UAIC, nu se acordă bursă doctorală din venituri proprii ale Universității.

**Art.4 Drepturile şi obligaţiile părţilor** contractante decurg din legislaţia în vigoare referitoare la studiile universitare de doctorat, din Carta Universităţii „Alexandru Ioan Cuza” din Iaşi şi din Regulamentul Instituțional de organizare și desfășurare a studiiilor universitare de doctorat al Universității „Alexandru Ioan Cuza” din Iași.

4.1 **IOSUD - Universitatea "Alexandru Ioan Cuza" din Iaşi are următoarele drepturi**:

* să urmărească modul în care beneficiarul doctorand îşi respectă obligaţiile şi îndatoririle ce decurg din dobândirea calităţii de doctorand şi de beneficiar al bursei doctorale din veniturile proprii ale UAIC, prin cele prevăzute în Programul de studii universitare de doctorat și în prezentul contract, şi să ia măsuri în cazul neîndeplinirii acestora;
* să stabilească condițiile de acordare a bursei doctorale din venituri proprii ale Universității;
* să sancționeze beneficiarul prin mijloacele stabilite prin Regulamentul Instituțional de organizare și desfășurare a studiiilor universitare de doctorat al Universității „Alexandru Ioan Cuza” din Iași și prin prezentul contract;
  1. **IOSUD - Universitatea "Alexandru Ioan Cuza" din Iaşi are următoarele obligaţii:**
* să asigure condiţiile organizatorice şi tehnice adecvate studiului şi cercetării;
* să asigure prin şcolile doctorale instruirea doctoranzilor;
* să asigure finanțarea bursei doctorale din venituri proprii. Plata bursei doctorale se va face în contul IBAN indicat de beneficiar.
  1. **Beneficiarul are următoarele drepturi:**
* să beneficieze de bursa doctorală prevăzută la art.2.1 din prezentul contract;
* să beneficieze de sprijinul, îndrumarea şi coordonarea conducătorului de doctorat, precum şi a comisiei de îndrumare în vederea realizării prezentului contract;
  1. **Studentul-doctorand beneficiar are următoarele obligaţii**:

1. să îndeplinească obligațiile şi îndatoririle ce decurg din dobândirea calităţii de doctorand şi de beneficiar al bursei doctorale din veniturile proprii ale UAIC, prin cele prevăzute în Programul de studii universitare de doctorat și în prezentul contract;
2. să publice până la susținerea tezei de doctorat, din cercetările proprii realizate în cadrul tezei de doctorat o serie de lucrări științifice, care se vor numi în continuare *Indicatori minimali de performanță aferenți tezei de doctorat, după cum urmează:*
3. Pentru domeniul Științe ale naturii (chimie, fizică, geochimie, geografie, informatica, matematica, știința mediului) și științe biologice (biologie, biochimie), publicarea *in extenso* a cel puțin 2 (două) lucrări în reviste ISI cotate Web of Science;
4. Pentru domeniul Științe sociale (științe juridice,sociologie, științe politice și administrative, psihologie și științe ale educației, știte economice și administrarea afacerilor):

* cel puțin1 (una) lucrare publicată *in extenso* în reviste indexate ISI (din țară sau străinătate), cu factor de impact nenul;
* cel puțin1 (una) lucrare publicată *in extenso* în reviste indexate ISI (din țară sau străinătate), ISI Arts & Humanities, ISI Emerging Sources Citation Index, ISI Proceedings, IEEE Proceedings, Scopus sau ERIH+;

1. Pentru domeniul Științe umaniste (filologie, filozofie, istorie și studii culturale, teologie, arta sacră, educație fizică și sport):

- cel puțin1 (una) lucrare publicată *in extenso* în reviste indexate ISI (din țară sau străinătate), ISI Arts & Humanities, ISI Emerging Sources Citation Index;

- cel puțin1 (una) lucrare publicată *in extenso* în reviste indexate ISI (din țară sau străinătate), ISI Arts & Humanities, ISI Emerging Sources Citation Index, ISI Proceedings, IEEE Proceedings, Scopus sau ERIH+;

1. Să predea la Biroul pentru Studii Universitare de Doctorat un Raport cu îndeplinirea *Indicatorilor minimali de performanță aferenți tezei de doctorat* (maxim o pagină), înainte de data oficială a susținerii publice a tezei de doctorat;
2. Să restituie în maxim 3(trei) luni de la notificarea de către UAIC, suma încasată cu titlu de bursă doctorală din venituri proprii ale Universității, în cazul în care contractul se reziliază din culpa sa, ca urmare a neîndeplinirii obligațiilor și Indicatorilor minimali de performanță aferenți tezei de doctorat stabiliți în prezentul contract, precum și în cazul exmatriculării, retragerii de la studii sau transferului la altă instituție organizatorică de studii universitare de doctorat. În cazul nerestituirii în termen a cuntumului datorat, se vor calcula penalizări de întârziere până la momentul plății, conform Registrului operațiunilor de casă.

**Art.5 Încetarea contractului**

5.1 Prezentul contract încetează:

* la data prevăzută la art.3.1 din prezentul contract;
* la data rezultată din decalarea perioadei de doctorat cu întreruperile/prelungirile aprobate de conducerea UAIC, conform legii;
* la data aprobării de către conducerea UAIC a cererii de retragere din Programul de doctorat, cu condiția restituirii sumelor încasate conform prezentului contract;
* la data exmatriculării studentului-doctorand sau transferului la altă instituție organizatorică de studii universitare de doctorat; Beneficiarul exmatriculat pierde statutul de student-doctorand și, în mod automat, și dreptul la bursa doctorală din venituri proprii ale Universității, cu obligația restituirii sumelor încasate conform contractului;

5.2 Prezentul contract se reziliează, fără intervenția instanței de judecată și fără alte formalități, în cazul exmatriculării doctorandului-beneficiar sau în situația în care acesta nu respectă obligațiile din prezentul contract. În primul caz, rezilierea se produce de la data comunicării deciziei de exmatriculare de către conducerea Universității. În cel de-al doilea caz, rezilierea se produce la data comunicării de către Universitate a constatării nerespectării contractului de către beneficiar, fără a fi nevoie de o punere în întârziere sau de o altă formalitate, ori de intervenția instanței.

**Art.6 Dispoziţii finale**

6.1 Forța majoră, așa cum este definită de lege, poate duce atât la suspendarea executării contractului, cât și la încetarea contractului în situația imposibilității continuării acestuia și apără de răspundere partea care o invocă în termen.

6.2 Prevederile prezentului contract de studii se completează cu dispoziţiile Legii nr. 1/2011 a educaţiei naţionale, Hotărârii de Guvern nr. 681/2011 privind aprobarea Codului Studiilor universitare de doctorat, cu completările și modificările ulterioare, cu Regulamentul IOSUD – UAIC și cu hotărârile conducerii UAIC.

6.3 Orice modificare privind clauzele contractuale, în timpul executării prezentului contract se face prin încheierea unui act adiţional, conform dispoziţiilor legale.

6.4 Conflictele în legătură cu încheierea, executarea, modificarea, suspendarea sau încetarea prezentului contract vor fi soluţionate pe cale amiabilă. În eventualitatea în care stingerea divergenţelor nu va putea fi convenită pe cale amiabilă, soluţionarea acestora va fi realizată de către instanţa judecătorească competentă material şi teritorial, de la sediul Universităţii.

.

**Art.7 Protecția datelor cu caracter personal**

7.1 Datele cu caracter personal, completate mai sus, sunt stocate, utilizate, prelucrate și portate de către angajații Universității „Alexandru Ioan Cuza” din Iaşi, în vederea desfășurării studiilor doctorale și executării prezentului contract, în conformitate cu prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE.

7.2 Prin completarea și semnarea prezentului contract, beneficiarul își dă acordul cu privire la stocarea, utilizarea și prelucrarea datelor personale, de către angajații instituției, în vederea executării prezentului contract , respectiv cu privire la portarea informațiilor personale către alte instituții, în beneficiul studentului-doctorand.

Prezentul contract s-a încheiat în trei exemplare, la data de 01.10.2021

|  |  |
| --- | --- |
| **Universitatea „Alexandru Ioan Cuza” din Iaşi**  **RECTOR,**  **Prof. univ. dr. Tudorel TOADER**  **.............................................................................................**  L.Ş. | **Conducător de doctorat,**  **.........................................................................**  (nume şi prenume)  **.......................................................................**  (semnătura) |
| **Consilier juridic**  **.............................................................................................**  (semnătura) | **Student-doctorand,**  **.........................................................................**  **(**nume şi prenume)  **....................................................................**  (semnătura) |
|  |  |

***Şcoala Doctorală de Studii Filologice,***

***Director,***

***Prof. univ. dr.***

***Dorina Lăcrămioara PETRESCU***

***SC\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SRL***

***Director\_\_\_\_\_\_\_\_\_\_\_\_\_\_\_\_\_\_***